CELEX: 62008CB0119
Language: bg
Date: 2009-02-05 00:00:00
Title: Дело C-119/08: Определение на Съда (трети състав) от 5 февруари 2009 г. (преюдициално запитване от Lietuvos vyriausiasis administracinis teismas — Република Литва) — Mechel Nemunas UAB/Valstybinė mokesčių inspekcija prie Lietuvos respublikos finansų ministerijos (Член 104, параграф 3, първа алинея от Процедурния правилник на Съда — Първа директива ДДС — Шеста директива ДДС — Член 33, параграф 1 — Понятие за данъци върху оборота — Данък, изчисляван в зависимост от оборота на дружествата, предназначен да финансира програма за развитие и поддържане на националната пътна мрежа)

16.5.2009   
            
            
               BG
            
            
               Официален вестник на Европейския съюз
            
            
               C 113/16
            
         Определение на Съда (трети състав) от 5 февруари 2009 г. (преюдициално запитване от Lietuvos vyriausiasis administracinis teismas — Република Литва) — Mechel Nemunas UAB/Valstybinė mokesčių inspekcija prie Lietuvos respublikos finansų ministerijos
   (Дело C-119/08) (1)
   
   (Член 104, параграф 3, първа алинея от Процедурния правилник на Съда - Първа директива ДДС - Шеста директива ДДС - Член 33, параграф 1 - Понятие за „данъци върху оборота“ - Данък, изчисляван в зависимост от оборота на дружествата, предназначен да финансира програма за развитие и поддържане на националната пътна мрежа)
   2009/C 113/32
   Език на производството: литовски
   
      Запитваща юрисдикция
   
   Lietuvos vyriausiasis administracinis teismas
   
      Страни в главното производство
   
   
      Ищец: Mechel Nemunas UAB
   
      Ответник: Valstybinė mokesčių inspekcija prie Lietuvos respublikos finansų ministerijos
   
      Предмет
   
   Преюдициално запитване — Lietuvos vyriausiasis administracinis teismas — Тълкуване на Първа директива 67/227/ЕИО на Съвета от 11 април 1967 година за хармонизиране на законодателството на държавите-членки относно данъка върху оборота (ОВ 71, стр. 1301) и на член 33 от Шеста директива 77/388/ЕИО на Съвета от 17 май 1977 година относно хармонизиране на законодателствата на държавите-членки относно данъците върху оборота — обща система на данъка върху добавената стойност: единна данъчна основа (ОВ L 145, стр. 1) — Литовски пътен данък, изчисляван в зависимост от оборота на дружеството, с цел финансиране на програмата за развитие и поддържане на националните пътища.
   
      Диспозитив
   
   Член 33 от Шеста директива 77/388/ЕИО на Съвета от 17 май 1977 година относно хармонизиране на законодателствата на държавите-членки относно данъците върху оборота — обща система на данъка върху добавената стойност: единна данъчна основа, изменена с Директива 91/680/ЕИО на Съвета от 16 декември 1991 година трябва да се тълкува в смисъл, че не пречи на събирането на данък като данъка върху дохода, предвиден от Закона на Република Литва относно финансирането на програмата за развитие и поддържане на пътната мрежа (Lietuvos Respublikos kelių priežiūros ir plėtros programos finansavimo įstatymas).
   
      (1)  ОВ C 128, 24.05.2008 г.